Olen olnud laudades, kus mind on kolmpanustatud viis korda järjest, tekitades soovi heita arvuti lihtsalt aknast välja. Samas on laudu, kus mängid tunde kohtamata mingisugust vastupanu. Kohanemine? Peamiselt tuleb olla tähelepanelik ning tunnetada ja tajuda, millises hingeseisundis vastasmängijad on. Kas oled rünnanud viimastel ringidel väga sagedasti? Kas vastased on  seda märganud? Kas nad hakkavad muutuma kärsituks ja võivad minna üleröövima? Õige hetke tabamise kohta on raske valemit anda ja peamine õppevahend on mängupraktika - mida rohkem mängid, seda paremini hakkad olukordi tunnetama. Mõnikord on kolmpanuse otsa sattunud A-7kiire call, teinekord lihtne fold.